cyanic-selkie/wikianc huggingface dataset:
రామకృష్ణ మఠం, హైదరాబాదు
స్వామి రంగనాథానంద
అసలు పేరు శంకరన్ కుట్టి. కేరళ రాష్ట్రంలోని త్రిసూర్ గ్రామంలో 1908 డిసెంబరు 15న జన్మించారు. 18 ఏళ్ళ వయసులోనే శంకరన్ రామకృష్ణ సంఘంలో చేరారు. మొదటి మజిలీ మైసూరు. ఇక్కడ అతను అన్ని పనులూ చేసేవారు. పాత్రలు తోమటం, వంట చేయటం, బట్టలు ఉతకటం లాంటి పనులు చేసేవారు. లాంఛన ప్రాయమైన విద్య ఆయనకి 5, 6 తరగతులతోనే ఆగిపోయింది. కానీ చదువులలో సారం అంతా కాచి వడపోసారు: ఉపనిషత్తులు, గీత, ఇతిహాసాలు, భారతీయ సాంస్కృతిక చరిత్ర, సంస్కృత అధ్యయనం- ఇవే కాక శ్రీ రామకృష్ణ -వివేకానందుల సాహిత్యాన్ని కూలంకషంగా అధ్యయనం చేశారు. ఈ దశలో శ్రీ రామకృష్ణుల ప్రత్యక్ష శిష్యులైన శ్రీ శివానంద స్వామిజీ శంకరన్‌కి సన్యాస దీక్ష ఇచ్చారు. శంకరన్ రంగనాథస్వామి అయ్యారు. రంగూన్‌లోని రామకృష్ణ ఆశ్రమానికి 1933 నుంచి 1942 దాకా కార్యదర్శిగా ఉన్నారు. అవి రెండవ ప్రపంచ యుద్ధపు రోజులు. దేశ విభజన రోజుల్లో రంగనాథానంద కరాచీలో ఉన్నారు (1942-48) తర్వాత రంగనాథానంద స్వామి ఢిల్లీ రామకృష్ణ మిషన్‌కి కార్యదర్శిగా ఉండి ఆ కేంద్రాన్ని అభివృద్ధి పరచారు. ఆ తర్వాత 1962 నుంచి 67 వరకు కలకత్తా లోని రామకృష్ణ మిషన్ సాంస్కృతిక అధ్యయనం కేంద్రం కార్యదర్శిగా వెళ్ళారు.1998లో అధ్యక్షులుగా కలకత్తాలోని బేలూరు మఠానికి వెళ్ళారు. ఇందిరాగాంధీ జాతీయ ఐక్యతా పురస్కారం (1986), గాంధీ శాంతి పురస్కారం (1999) పొందారు. స్వామీజీ ఆంగ్ల భాషలో ప్రతిభావంతుడు.-
మూలాలు
వర్గం:హైదరాబాదు వర్గం:హిందూ మతము
పరధ్యానం
ధ్యానం మంచిదే...కాని పరధ్యానంతోనే అసలు సమస్య. పరధ్యానంలో పడితే అసలు విషయంపై దృష్టి కేంద్రీకరించలేరు. పని పక్కదారి పడుతుంది. రహదారి వదిలేసి పక్కదారులు పడితే ప్రమాదమే కదా! దాంతో ప్రధానమైన విషయాలను విడిచి, కొత్తవాటి గురించే ఆలోచిస్తుంటాం.
పరధ్యానానికి ఎన్నో కారణాలుంటాయి. వాటితో ఎన్నో సమస్యలూ వస్తాయి. వాటిని అధిగమించడాని కొన్ని జాగ్రత్తలు తీసుకుంటే అసలు సమస్యలు, కొసరు సమస్యలూ అన్నింటికీ పరిష్కారం దొరుకుతుంది.
బస్‌స్టాప్‌కు వెళ్లి బస్సు గురించి చూస్తూ ఎక్కడో ఆలోచిస్తే ఆ బస్సు వెళ్లిపోయింది కూడా తెలియకపోవచ్చు. రోడ్డు దాటే సమయంలో అలెర్ట్‌గా ఉండకపోతే ఏ ప్రమాదమైనా జరగవచ్చు. ఇవి ఏ పనులు చేసేటప్పుడైనా ఏర్పడవచ్చు. మనిషిక్కడ, మనసెక్కడో అన్నట్టుగా ఉండటం వలన ఇబ్బందులు తలెత్తుతుంటాయి.
ఇలా ఉంటారు
పరధ్యానంగా ఉన్నవారిని అంత తేలికగా తీసిపారేయడానికి వీలులేదు. వీరు...సున్నిత స్వభావులై, కళాత్మక హృదయం కలవారై ఉంటారు. ఎక్కువగా ఊహల్లో వివరిస్తుంటారు. చిత్రకారులు, రైటర్లు.. ఈ కోవకు చెందుతారు. తాము చేయబోయే పనిని రకరకాలుగా ఆలోచిస్తూ, ఊహించుకుంటూ, తమలో తాము మాట్లాడుకుంటూ ఉండటం వల్ల దైనందని జీవితంలో చుట్టుపక్కల వారిని పట్టించుకోరు. చాలా మెతకగా, నెమ్మదస్తులై ఉంటారు. రకరకాల కాంపిటిషన్స్‌లో పాల్గొనాలనే ఉత్సాహాన్ని చూపరు. పైగా వీటికి చాలా దూరంగా ఉంటారు.
ఎప్పుడూ మానసిక ప్రశాంతను కోరుకుంటారు. తమ భావాలను మరొకరితో పంచుకోవడానికి అంత ఉత్సాహం చూపరు. తక్కువగా మాట్లాడుతారు. ప్రతి ఒక్క విషయానికి ఇంకొకరిమీద ఆధారపడుతుంటారు. మెచ్యూర్డ్‌గా ఉండరు. సహజత్వానికి దూరంగా ఉంటారు.
పరధ్యానంగా ఉండటం వల్ల ...సమస్యలు
నేర్చుకోవాలన్న ఆసక్తి, ఏకాగ్రత ఉండదు. దీని వల్ల ఏం చేస్తున్నారో ఆ పని మైండ్‌లో రిజిస్టర్ కాదు. ఇది పిల్లల్లో అయితే చదువులో వెనకబడేలా చేస్తుంది. పెద్దల్లో పనుల్లో లోపాలు, జాప్యం, కెరియర్‌లో ఎదుగుదల లేకపోవడం.. వంటి నష్టాలు సంభవిస్తుంటాయి.
సమస్యల నుంచి త ప్పుకోవాలనుకుంటారు. ప్రశాంతంగా ఉంటే చాలు అనుకుంటారు. కుటుంబ సభ్యులు, ఫ్రెండ్స్‌తో దూరంగా ఉంటారు కనుక ఎప్పుడూ ఒంటరితనంతో బాధపడతుంటారు.
ఏదైనా వర్క్ విషయంలో ‘చేస్తాను’ అని మాట ఇచ్చి నిలుపుకోలేరు. దీంతో ఎదుటివారి నమ్మకాన్ని కోల్పోతుంటారు.
రాజ్ కుమార్ సింగ్
భారతదేశానికి చెందిన రాజకీయ నాయకుడు, బ్యూరోక్రాట్. 2014 మే నుండి బీహార్ రాష్ట్రంలోని అర్ర నియోజకవర్గం నుండి పార్లమెంటు సభ్యుడిగా ఉన్నాడు. ఇతను 1975 బ్యాచ్ బీహార్కు చెందిన ఐఏఎస్ అధికారి. 2017 సెప్టెంబర్ 3న కేంద్ర విద్యుత్ శాఖ సహాయ మంత్రిగా నియమించబడ్డాడు. ఆ తర్వాత 2019 మే 30న విద్యుత్ శాఖ, పునరుత్పరణ శక్తి వనరుల శాఖ సహాయ మంత్రిగా నియమించబడ్డాడు.తదుపరి మోడీ కేబినెట్ సమగ్రత జరిగినప్పుడు విద్యుత్ శాఖ, పునరుత్పరణ శక్తి వనరుల శాఖ మంత్రిగా బాధ్యతలు స్వీకరించాడు.
తూరుమామిడి(గూడెం కొత్తవీధి)
తూరుమామిడి ఆంధ్రప్రదేశ్ రాష్ట్రం, అల్లూరి సీతారామరాజు జిల్లా, గూడెం కొత్తవీధి మండలం లోని గ్రామం. ఇది మండల కేంద్రమైన గూడెం కొత్తవీధి నుండి 41 కి. మీ. దూరం లోను, సమీప పట్టణమైన అనకాపల్లి నుండి 125 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 71 ఇళ్లతో, 260 జనాభాతో 289 హెక్టార్లలో విస్తరించి ఉంది. గ్రామంలో మగవారి సంఖ్య 118, ఆడవారి సంఖ్య 142. షెడ్యూల్డ్ కులాల సంఖ్య 0 కాగా షెడ్యూల్డ్ తెగల సంఖ్య 260. గ్రామం యొక్క జనగణన లొకేషన్ కోడ్ 585500 .పిన్ కోడ్: 531133.
2022 లో చేసిన జిల్లాల పునర్వ్యవస్థీకరణకు ముందు ఈ గ్రామం విశాఖపట్నం జిల్లాలో, ఇదే మండలంలో ఉండేది.
ప్రభుత్వ వైద్య సౌకర్యం
తూరుమామిడిలో ఉన్న ఒకప్రాథమిక ఆరోగ్య కేంద్రంలో ఒక డాక్టరు, ఇద్దరు పారామెడికల్ సిబ్బందీ ఉన్నారు. ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉంది. సంచార వైద్య శాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పోస్టాఫీసు సౌకర్యం, సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. ప్రభుత్వ రవాణా సంస్థ బస్సు సౌకర్యం గ్రామానికి 5 నుండి 10 కి.మీ. దూరంలో ఉంది. ప్రైవేటు బస్సు సౌకర్యం, రైల్వే స్టేషన్, ఆటో సౌకర్యం, ట్రాక్టరు సౌకర్యం మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి. ప్రధాన జిల్లా రహదారి, జిల్లా రహదారి గ్రామం నుండి 5 కి.మీ. లోపు దూరంలో ఉన్నాయి. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. ఉన్నాయి. సినిమా హాలు, అసెంబ్లీ పోలింగ్ స్టేషన్ గ్రామం నుండి 5 నుండి 10 కి.మీ. దూరంలో ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. గ్రంథాలయం, పబ్లిక్ రీడింగ్ రూం, జనన మరణాల నమోదు కార్యాలయం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది.
భూమి వినియోగం
తూరుమామిడిలో భూ వినియోగం కింది విధంగా ఉంది
మూలాలు
వర్గం:గూడెం కొత్తవీధి మండలంలోని గ్రామాలు
పిట్టలవానిపాలెం మండలం
పిట్టలవానిపాలెం మండలం, బాపట్ల జిల్లా లోని 100% గ్రామీణ మండలాల్లో ఒకటి. పిట్టలవానిపాలెం, ఈ మండలానికి కేంద్రం.
జనాభా గణాంకాలు
2011 జనగణన ప్రకారం, మండల జనాభా 38,609. 2001 - 2011 దశాబ్దంలో మండల జనాభా తగ్గింది. జిల్లాలో జనాభా పెరుగుదల 9.47% ఉండగా, మండలంలో జనాభా తగ్గుదల 0.73% ఉంది.
కర్లపాలెం మండలం
కర్లపాలెం మండలం, బాపట్ల జిల్లా లోని గ్రామీణ మండలాల్లో ఒకటి.
జనాభా గణాంకాలు
2001-2011 దశాబ్దిలో మండల జనాభా 2.19% పెరిగి, 49.240 నుండి 50,320 కి చేరింది. జిల్లా జనాభా పెరుగుదల శాతం 9.47% తో పోలిస్తే ఇది బాగా తక్కువ.
పంచకావ్యాలు
తెలుగు సాహిత్యంలో ఐదు ప్రముఖ రచనలు "పంచ కావ్యములు"గా లేదా "పంచ ప్రబంధములు"గా ప్రసిద్ధి చెందాయి.
సంస్కృత భాషలో పంచ కావ్యాలుగా ప్రసిద్ధి చెందినవి :
కన్నడ సాహిత్యము లో:
తమిళ భాష లో పంచ కావ్యాలు:
భామా రుక్మిణి
భామా రుక్మణి 1980లో ఆర్. భాస్కరన్ దర్శకత్వం వహించిన భారతీయ తమిళ భాషా నాటక చిత్రం. ఈ చిత్రంలో కె. భాగ్యరాజ్, రాధిక , ప్రవీణ నటించారు. 12 జూన్ 1980న తొలుత తమిళం లో విడుదలైంది తరువాత తెలుగులో విడుదల అయ్యింది
ప్లాట్
నందగోపాల్ ( కె. భాగ్యరాజ్ ) వారు కలిసి స్కూల్లో ఉన్నప్పటి నుండి రుక్మణి ( ప్రవీణ భాగ్యరాజ్ )ని ప్రేమిస్తారు. అతని కజిన్ భామ ( రాధిక ) ని పెళ్లి చేసుకోవాలని అతని తల్లి కోరుకుంటుంది. అతను తన ప్రేమ గురించి తన తల్లికి చెప్తాడు కానీ ఆమె ఆ భామ తండ్రి ఎజుమలై ( KA తంగవేలు )) అతను చిన్నతనంలో వారికి అభయం ఇచ్చాడు. నందగోపాల్ కూడా ప్రస్తుతం ఎజుమలై కోసం పనిచేస్తున్నారు  వారు కృతజ్ఞతతో రుణపడి ఉన్నారు. ఈ పెళ్లికి ఒప్పుకోకపోతే ఆత్మహత్య చేసుకుంటానని బెదిరించింది. రుక్మణి చీకటిలో ఉంచబడినప్పటికీ అపరాధ భావంతో ఉన్న నందగోపాల్ అంగీకరించాడు భామను త్వరగా వివాహం చేసుకున్నాడు. నిజం తెలిస్తే రుక్మణి ఆత్మహత్య చేసుకుంటుందేమోనని భయపడిన నందగోపాల్ కూడా ఆమెను పెళ్లి చేసుకుంటాడు.  నందగోపాల్ తనను తాను రెండు ఇళ్ల నుండి విసిరివేయబడ్డాడు. అతను తన బెస్ట్ ఫ్రెండ్, లాయర్ శేషాద్రి ( నగేష్ )ని ఆశ్రయించి తన సమస్యకు పరిష్కారం వెతుకుతాడు. శేషు విపరీతమైన  కామిక్ స్కీమ్‌లతో అద్భుతంగా విఫలమయ్యాడు.
మూలాలు
వర్గం:డబ్బింగ్ సినిమాలు
కుక్కర్
కుక్కర్ (ఆంగ్లం Cooker) అన్నం, కూరగాయలు, పప్పులు ఉడికించి వండే వంటింటి పరికరం. మామూలుగా పొయ్యి మీద నేరుగా చేసేదాని కంటే దీనితో వంట త్వరగా పూర్తవుతుంది. నీటి ఆవిరి యొక్క వత్తిడి (ప్రెషర్ - Pressure) తో పనిచేసే కుక్కర్ ను ప్రెషర్ కుక్కర్ (Pressure Cooker) అంటారు. ఒక్క అన్నం (బియ్యం - Rice) ఉడికించడానికి మాత్రమే ఉపయోగించే ప్రత్యేకమైన కుక్కర్ ను రైస్ కుక్కర్ (Rice Cooker) అంటారు.
ఆటోమాటిక్ రైస్ కుక్కర్
వర్గం:గృహోపకరణాలు
చట్టి చిన పూర్ణయ్య పంతులు
చట్టి చిన పూర్ణయ్య పంతులు (1885 - 1935) ప్రఖ్యాత రంగస్థల నటులు. ఈయన 1885 సంవత్సరం శ్రీకూర్మం క్షేత్రంలో జన్మించాడు. వీరి తల్లిదండ్రులు వెంకటనర్సులు, వెంకట నరసమ్మ. 1901లో మెట్రిక్యులేషన్లో ఉత్తీర్ణులై 1911 సంవత్సరంలో పట్టభద్రులయ్యాడు. 1912లో ప్లీడరు పరీక్షలో ఉత్తీర్ణులై వృత్తిని ప్రారంభిచాడు. శ్రీకాకుళంలో 1905లో "హామ్లెట్" నాటకంలో హోరేషియా భూమికను పోషించడం ద్వారా నాటకరంగంలో ప్రవేశించాడు. 1907లో రమా విలాసినీ సమాజంలో చేరి గయోపాఖ్యానంలో బలరాముడు, పాండవోద్యోగ విజయాలలో కర్ణుడు మొదలైన పాత్రలను ధరించాడు. 1911లో మద్రాసులో చిత్రనళీయం నాటకంలో బహూక పాత్రపోషించి ధర్మవరం రామకృష్ణమాచార్యుల వారిని మెప్పించాడు.
1914 సంవత్సరంలో శ్రీకాకుళం పురపాలక సంఘానికి కౌన్సిలర్ గా ఎన్నికై 1921లో అధ్యక్షులయ్యాడు. ఆ తర్వాత వరుసగా నాల్గు సార్లు అధ్యక్షులుగా ఎన్నికకావడం అపూర్వం. 1928లో దేవిడీ జమిందారు గారి ఆదరణతో రమా విలాస అమెచ్యూర్ల్ అనే నాటక సమాజాన్ని ప్రారంభించాడు. వీరి తొలి నాటక ప్రదర్శనం ద్రౌపదీ వస్త్రాపహరణంలో దుర్యోధన పాత్రను పోషించాడు. 1925లో రోషనారలో శివాజీగా నటించాడు. వీరు శివాజీ వేషం చాలా ప్రసిద్ధి పొందినది. నాటి జిల్లా కలెక్టరు గిల్లెట్ వీరిన్ శివాజీ మహారాజ్ అని సంబోధించేవాడు. వీరు గద్యానికి ప్రాముఖ్యం ఇచ్చి 1921 నుండి పద్యాలు పాడడం మానేశారు. పద్యాలున్న చోట వాటి భావం గద్యంలోనే చెప్పేవాడు.
1928లో యూనివర్సిటీ - ఆరనికీ డి ఫ్రాన్స్ లో భారతీయ నాటక శాస్త్రంలో గౌరవాచార్యుడిగా బిరుదుపొందాడు. 1929లో తెలుగు నాటకరంగ నిర్వాహకులు, కళాకారులు, కవులు, పోషకులలోని ముఖ్యులు కలిసి నాటకరంగ పునరుద్ధరణకు పెట్టిన ఆంధ్ర నాటక కళాపరిషత్తులో వ్యవస్థాపకుల్లో ఒకడు.. తెనాలిలో జరిగిన ఆంధ్ర నాటక కళా పరిషత్తు సమావేశానికి వీరు అధ్యక్షత వహించాడు.
మూలాలు
వర్గం:1885 జననాలు వర్గం:1935 మరణాలు వర్గం:తెలుగు రంగస్థల నటులు వర్గం:శ్రీకాకుళం జిల్లా రంగస్థల నటులు
నగరం మండలం
నగరం మండలం, బాపట్ల జిల్లాకు చెందిన మండలం.
దస్తక్
దస్తక్ 1970లో విడుదలైన హిందీ సినిమా. రాజీందర్ సింగ్ బేడి దర్శకత్వం వహించాడు. ఈ సినిమాలో సంజీవ్ కుమార్, నూతన నటి రెహనా సుల్తాన్, అంజూ మెహేంద్రూ నటించగా మదన్ మోహన్ సంగీతం సమకూర్చాడు. దర్శకుడు హృషికేశ్ ముఖర్జీ ఎడిటింగ్ చేశాడు.
1971లో జరిగిన భారత జాతీయ చలనచిత్ర పురస్కారాలులో ఈ సినిమాకు జాతీయ ఉత్తమ నటుడు (సంజీవ్ కుమార్), జాతీయ ఉత్తమ నటి (రెహనా సుల్తాన్), జాతీయ ఉత్తమ సంగీతం (మదన్ మోహన్) విభాగాల్లో అవార్డులు వచ్చాయి.
నమస్కారం
నమస్తే, నమస్కారం లేదా నమస్కార్ (సంస్కృతం: नमस्ते) ఈ పదము నమస్సు నుండి ఉద్భవించింది. నమస్సు లేదా " నమః " అనగా "మనిషిలో గల ఆత్మ"ను గౌరవించుట. ఈ సంప్రదాయము భారతదేశంతో పాటు దక్షిణాసియాలో ఎక్కువగా వాడుకలో ఉంది. ప్రత్యేకంగా హిందూ, జైన, బౌద్ధ మతావలంబీకులలో సాధారణంగా కానవస్తుంది. ప్రపంచ సంస్కృతులలో ఎదుటి మనిషిని గౌరవించు అతి చక్కని ముద్రగా నమస్కారము పరిగణింపబడుతుంది.గురువులు, పెద్దవారు, గౌరవనీయులు ఎదురైతే రెండు చేతులు జోడించి, తలను కొద్దిగా ముందుకు వంచి, తమ భక్తిని ప్రకటించుకొనే ప్రక్రియ.
రకాలు
నమస్కారం చేయడాన్ని శాస్త్రాలలో నాల్గు విధాలగా చెప్పబడింది. అవి
సాష్టాంగ నమస్కారం
మనస్సు, బుద్ధి, అభిమానం, రెండు పాదాలు, రెండు చేతులు, శిరస్సు అను ఈ ఎనిమిదింటితో చేయు నమస్కారమే సాష్టాంగ నమస్కారం. ఇందులో ఒక వ్యక్తి యొక్క శరీరంలోని అష్ట భాగాలు భూమిని తాకుతూ బోర్లా పడుకొనే మాదిరిగా దేవునికి ఎదురుగా పడుకొని నమస్కారం చేస్తారు.
దండ ప్రణామం
నేలమీద పడిన దండము (కర్రలాగా) శరీరాన్ని భూమిపైవాల్చి పరుండి కాళ్లు చేతులను చాపి అంజలి చేయుట దండ ప్రణామం.
పంచాంగ నమస్కారం
రెండు పాదాల వేళ్లు, రెండు మోకాళ్లు, తల భూమిపైనుంచి రెండు చేతులను తలవద్దచేర్చి అంజలి చేయుట పంచాంగ నమస్కారం. ఇది ఎక్కువగా స్త్రీలు చేస్తారు.
అంజలి నమస్కారం
ఇది సర్వసాధారణమైన రెండుచేతులను కలిపి నమస్కారం అనటం.
నమస్కార ముద్రల ప్రదర్శన
File:Dancer in Sari.jpg| మోహినీ అట్టం నాట్య కళాకారిణి నమస్తే భంగిమలో దస్త్రం:Indian sadhu performing namaste.jpg|భారత్ మదురైలో ఒక సాధువు నమస్కార భంగిమ. దస్త్రం:Thai_wai.jpg| థాయ్ నమస్కారం ముద్ర దస్త్రం:Sassoferrato - Jungfrun i bön.jpg| గియోవాని బాటిస్టా సాల్విడా సాసోఫెరాటో చిత్రీకరించిన కన్య మేరీ ప్రార్థన చిత్రం, నేషనల్ గ్యాలరీ లండన్ దస్త్రం:Saastaanga namaskaara mudra.JPG|తిరుమల అలిపిరి వద్ద సాష్టాంగ నమస్కారం శిల్పం. దస్త్రం:Alipiri metla daari pai saastaanga namaskaara silpam clear.JPG|తిరుమల అలిపిరి వద్ద సాష్టాంగ నమస్కారం శిల్పం. దస్త్రం:At foot path alipiri Silpam..JPG|నమస్కార ముద్రలో ఒక శిల్పము. </Gallery>
మూలాలు
వర్గం:హిందూ సాంప్రదాయాలు వర్గం:అభివాదాలు వర్గం:ముద్రలు
ప్రజా భవిష్య నిధి
సంఘటిత రంగాలలోని కార్మికులకు ఉద్యోగ భవిష్య నిధి ఉన్నట్టే, అసంఘటిత రంగ కార్మికులకు, సాధారణ ప్రజలకు పబ్లిక్ ప్రావిడెంట్ ఫండ్ సదుపాయం ఉంది. కాకపోతే ఇందులో ఉద్యోగ భవిష్య నిధి (EPF) మాదిరి యజమానుల చెల్లింపు ఉండదు, కేవలం ఖాతాదారుడు మాత్రమే చెల్లించాలి. పబ్లిక్ ప్రావిడెంట్ ఫండ్ (PPF) ఖాతా జాతీయ బ్యాంకులలో కానీ, దగ్గరలోని పోస్ట్ ఆఫీసులో కానీ తెరవవచ్చు. ఇందులో జమ చేసిన మొత్తంపై కేంద్రప్రభుత్వం ప్రతి సంవత్సరం వడ్డీ ప్రకటిస్తుంది. ప్రస్తుత ఆర్థిక సంవత్సరానికి వడ్డీ రేటు 8.70 %గా ఉంది. పిపిఎఫ్ లో పొదుపు చేసిన మొత్తానికి గరిష్ఠంగా ఒక ఆర్థిక సంవత్సారానికి రూ. 1,50,000/- వరకు పన్ను మినహాయింపు లభిస్తుంది. మొదటగా పిపిఎఫ్ ఖాతా 15 సంవత్సరాలకు తెరవబడుతుంది, ఆ తరువాత ఒకటి లేదా అంతకంటే ఎక్కవ విడతల్లో, విడతకు 5 సంవత్సరాల చొప్పున ఖాతాను పొడిగించుకోవచ్చు. పిపిఎఫ్ ఖాతాలోని మొత్తంపై వచ్చే వడ్డీ మీద ఎటువంటి పన్ను ఉండదు. అల్లాగే ఖాతా మెచ్యూర్ అయిన తరువాత వచ్చే మొత్తంపై సంపద పన్ను (wealth Tax) ఉంది. ఒక సంవత్సరంలో ఒక పిపిఎఫ్ ఖాతాలో కనిష్ఠంగా రూ.500 జమ చేయాల్సివుంటుంది. అలాగే గరిష్ఠంగా రూ. 1,50,000 వరకు జమ చేయవచ్చు. సంవత్సరంలో జమ ఒకేసారి పెద్దమొత్తంలో చేయవచ్చు లేదా 12 వాయిదాలలో చేయవచ్చు. ఖాతా తెరచిన 3 సంవత్సరాల తరువాత రుణ సదుపాయం లభిస్తుంది. పిపిఎఫ్ ఖాతాను ఒక పోస్ట్ ఆఫీసు నుండి మరొక పోస్ట్ ఆఫీసుకు లేదా ఒక బ్యాంకు శాఖ నుండి మరో శాఖకు మార్చుకోవచ్చ్చు. ఒక పిపిఎఫ్ ఖాతా తెరవడానికి కనీస జమ రూ. 100/-. తరువాత ప్రతీ సంవత్సరం రూ. 500 తక్కువ ఖాతాలో జమ చేయాలి. పిపిఎఫ్ ఖాతా పిల్లల పేర (మైనర్స్) కూడా తెరవవచ్చు.
ఉద్యోగుల భవిష్య నిధి, ప్రజా భవిష్య నిధి మధ్య వ్యత్యాసాలు
వర్గం:ప్రభుత్వ పథకాలు
ధనసరి అనసూయ
రాజకీయ విశేషాలు
ధనసరి అనసూయ రెండుసార్లు ఎమ్మెల్యేగా ములుగు శాసనసభ నియోజకవర్గం ఎన్నుకోబడిన నాయకురాలు, అఖిల భారత మహిలా కాంగ్రెస్ ప్రధాన కార్యదర్శి కూడా అయిన సీతక్క.
నక్సల్ ఉద్యమం
ధనసరి అనసూయ జననాట్య మండలి ద్వారా గద్దర్, విమలక్క లాంటి వారు గ్రామాల్లో తిరిగి ప్రజలను చైతన్యవంతులను చేసారు. రాజ్య హింసను కళ్ళకు కట్టే విధంగా నాటకాల ద్వార ప్రజలకు తెలియ జెప్పేవారు జననాట్యమండలి వారు. కూలీరేట్ల, పాలేర్ల జీతాల పెంపుదలకోసం, అధికవడ్డీలకు వ్యతిరేకంగా, గిరిజన ప్రాంతాలలో భూములు ఆక్రమించుకున్న మైదానప్రాంత భూస్వాములకు, షావుకార్లకు వ్యతిరేకంగా, అమాయక గిరిజనులపై అటవీ అధికారులు, పోలీసులు సాగిస్తున్న దాష్టీకానికి వ్యతిరేకంగా గిరిజన రైతాంగం పోరాటానికి గిరిజనులు దోపిడీ దౌర్జన్యాలను ప్రశ్నిస్తూ, గిరిజనులలో చైతన్యం పెంచుతు గిరిజన సంఘం కార్యకలాపాలను వారికి పోలీసులు, అధికారపార్టీ రాజకీయనాయకులు సహకరించారు. అందులో భాగంగానే వారిమీద కాల్పులు జరిపి చాలా మందిని చంపివేశారు, కొట్టారు స్త్రీలను అవమానించారు. భూస్వామి నాయకత్వంలో జరిగిన ఈ హత్యలపై ప్రభుత్వం, పోలీసులు ఎటువంటి చర్యా తీసుకోలేదు. నిందితులను అరెస్టు చేయడంగాని, హత్యకేసు నమోదుచేసి విచారించడం గాని జరగలేదు. తమను రక్షించవలసిన ప్రభుత్వం భూస్వాములకు, షావుకార్లకు కొమ్ము కాస్తుంటే, వాళ్ల హింసకు, హత్యలకు మద్దతు తెలుపుతుంటే, ఇక గత్యంతరం లేదనుకున్న గిరిజనులు సాయుధపోరాట మార్గం చేపట్టారు. ఈ భూస్వాముల ఆగడాలను ఎదుర్కోవడానికి సాయుధ ప్రతిఘటన తప్ప మరొక మార్గం లేదని అనసూయ పోరాట నిర్ణయానికి వచ్చింది. అప్పటికే బెంగాల్ లోని నక్సల్బరీలో ప్రారంభమైన సాయుధ పోరాట మార్గంతో ఈ నిర్ణయం ఆలోచించింది.
రాజకీయ జీవితం
2004లో తొలిసారి తెలుగుదేశం పార్టీ నుంచి పోటీ చేసి కాంగ్రెస్ పార్టీ అభ్యర్థి పొదెం వీరయ్య చేతిలో ఓటమి పాలైంది. 2009 ఎన్నికల్లో మహాకూటమి అభ్యర్థిగా తెలుగుదేశం పార్టీ తరపు నుండి పోటీ చేసి కాంగ్రెస్ పార్టీ అభ్యర్థి పొదెం వీరయ్య  పై  గెలిచి తొలిసారి అసెంబ్లీలో అడుగు పెట్టింది. తెలంగాణ రాష్ట్ర ఆవిర్భావం తరువాత జరిగిన 2014 వరుసగా మూడోసారి టీడీపీ అభ్యర్థినిగా బరిలో అసెంబ్లీ ఎన్నికల్లో తెలంగాణ రాష్ట్ర సమితి అభ్యర్థి అజ్మీరా చందూలాల్ చేతిలో ఓడిపోయింది.టీడీపీకి గుడ్‌బై చెప్పి సైకిల్ దిగిన ఆమె కాంగ్రెస్ పార్టీలో చేరారు. 2018 అసెంబ్లీ ఎన్నికల్లో తెలంగాణ రాష్ట్ర సమితి అభ్యర్థి అజ్మీరా చందులాల్ పై 2018 లో జరిగిన తెలంగాణ ముందస్తు ఎన్నికల్లో కాంగ్రెస్ పార్టీ టికెట్ పై పోటీ చేసి సమీప తెలంగాణ రాష్ట్ర సమితి పార్టీ అభ్యర్థి అజ్మీరా చందూలాల్ పై 22,671 ఓట్ల మెజారిటీతో గెలిచింది. సీతక్క 2022 డిసెంబర్ 10న తెలంగాణ ప్రదేశ్ కాంగ్రెస్ ఎగ్జిక్యూటివ్‌ కమిటీ సభ్యుడిగా నియమితురాలైంది.
మూలాలు
వర్గం:తెలంగాణకు చెందిన ఆంధ్రప్రదేశ్ మహిళా శాసన సభ్యులు వర్గం:రెండవ ప్రత్యేక తెలంగాణ ఉద్యమంలో పాల్గొన్న మహిళలు వర్గం:తెలంగాణ మహిళా శాసన సభ్యులు వర్గం:తెలంగాణ శాసన సభ్యులు (2018) వర్గం:ములుగు జిల్లా నుండి ఎన్నికైన శాసన సభ్యులు వర్గం:ములుగు జిల్లా రాజకీయ నాయకులు
ఎకాంతోసిస్ నైగ్రికాన్స్
thumb|మెడపై వచ్చిన వ్యాధి ఎకాంతోసిస్ నైగ్రికాన్స్ అనేది ఒక చర్మసంబంధ సమస్య. చర్మపు ముడతలు, పల్లాలు ముదురు రంగులో వెల్‌వెట్ మాదిరిగా మందంగా తయారవటం ఈ వ్యాధి ముఖ్య లక్షణం. వ్యాధి ప్రభావానికి లోనైన చర్మం దళసరిగా మారడమే కాకుండా చెడు వాసన కూడా వస్తుంటుంది. ఈ వ్యాధిలో సాధారణంగా చంకలు, గజ్జలు, మెడ వెనుక చర్మపుముడతలు నలుపుగా, మందంగా తయారవుతుంటాయి. సాధారణంగా అధిక బరువు కలిగిన వ్యక్తుల్లోనూ, షుగర్ వ్యాధిగ్రస్తుల్లోనూ ఈ లక్షణం కనిపిస్తుంటుంది.
చిన్నతనంలో ఈ లక్షణాలు కనిపిస్తుంటే, పెద్దయిన తరువాత మధుమేహ వ్యాధి వచ్చే అవకాశం ఉంటుంది. చాలా చాలా అరుదైన ఎకాంతోసిస్ నైగ్రికాన్స్ అనేది అమ్లాశయపు క్యాన్సర్‌కిగాని లేదా కాలేయపు క్యాన్సర్‌కిగాని హెచ్చరిక లక్షణంగా కనిపించవచ్చు. ఈ లక్షణం కనిపిస్తున్నప్పుడు సాధారణంగా దీనికి దారితీసే వ్యాధి స్థితిని సరిదిద్దితే సరిపోతుంది.
కారణాలు
ఇన్సులిన్ హార్మోన్‌ని శరీరం వినియోగించుకోలేకపోవటం (ఇన్సులిన్ రెసిస్టెన్స్) : క్లోమగ్రంథి (ప్యాంక్రియాస్) ఇన్సులిన్ హార్మోన్‌ని విడుదల చేస్తుందన్న సంగతి తెలిసిందే. ఇన్సులిన్ అనేది షుగర్‌ని శరీరం వినియోగించుకోవడానికి సహాయపడుతుందన్న సంగతి కూడా తెలిసిందే. ఒకవేళ ఈ ఇన్సులిన్ శరీరం గుర్తించలేకపోతే దానిని ఇన్సులిన్ రెసిస్టెన్స్ అంటారు. దీనివల్ల చర్మం ముడతలు మందంగా, నలుపుగా తయారవుతాయి. ఇన్సులిన్ రెసిస్టెన్స్‌వల్ల మున్ముందు కాలంలో షుగర్ వ్యాధివచ్చే అవకాశం ఉంటుంది.
తయారై ఎకాంతోసిస్ నైగ్రికాన్స్ రావచ్చు.
ప్రేరకాలు (రిస్కులు)
అధిక బరువు, వంశపారంపర్యత, జన్యువులు.
అల్లోపతిక్ చికిత్స
కారణాన్ని బట్టి ట్రీట్ మెంట్ చేయాలి. మదుమేహము అదుపులో ఉండేటట్లు, కాన్సర్ అయితే దానికి తగిన వైద్యాన్ని ఇవ్వవలసి ఉంటుంది. సాధారణముగా ఇది దానంతట అదే తగ్గిపోవును .. . దాని మూలాన్ని బాగుజేసుకుంటే. Restoderm or Total derm వంటి ఆయింట్ మెంట్స్ బయట మచ్చలు పైన పూతగా రాస్తే కొద్దికాలములో ఇది పూర్తిగా మామూలు చర్మము రంగులోనికి మారిపోవును.
సూచికలు
వర్గం:వైద్య శాస్త్రము వర్గం:చర్మ వ్యాధులు
అన్నవరం (గూడెం కొత్తవీధి)
అన్నవరం ఆంధ్రప్రదేశ్ రాష్ట్రం, అల్లూరి సీతారామరాజు జిల్లా, గూడెం కొత్తవీధి మండలం లోని గ్రామం. ఇది మండల కేంద్రమైన గూడెం కొత్తవీధి నుండి 18 కి. మీ. దూరం లోను, సమీప పట్టణమైన అనకాపల్లి నుండి 120 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 26 ఇళ్లతో, 99 జనాభాతో 30 హెక్టార్లలో విస్తరించి ఉంది. గ్రామంలో మగవారి సంఖ్య 51, ఆడవారి సంఖ్య 48. షెడ్యూల్డ్ కులాల సంఖ్య 0 కాగా షెడ్యూల్డ్ తెగల సంఖ్య 98. గ్రామం యొక్క జనగణన లొకేషన్ కోడ్ 585550 .పిన్ కోడ్: 531133.
2022 లో చేసిన జిల్లాల పునర్వ్యవస్థీకరణకు ముందు ఈ గ్రామం విశాఖపట్నం జిల్లాలో, ఇదే మండలంలో ఉండేది.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి ఉంది. సమీప బాలబడి, ప్రాథమికోన్నత పాఠశాల చింతపల్లిలోను, మాధ్యమిక పాఠశాల రింతాడలోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల చింతపల్లిలోను, ఇంజనీరింగ్ కళాశాల విశాఖపట్నంలోనూ ఉన్నాయి. సమీప వైద్య కళాశాల, మేనేజిమెంటు కళాశాల విశాఖపట్నంలోను, పాలీటెక్నిక్ పాడేరులోనూ ఉన్నాయి. సమీప అనియత విద్యా కేంద్రం అనకాపల్లిలోను, వృత్తి విద్యా శిక్షణ పాఠశాల, దివ్యాంగుల ప్రత్యేక పాఠశాల‌లు విశాఖపట్నం లోనూ ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. ఆటో సౌకర్యం గ్రామానికి 5 కి.మీ. లోపు దూరంలో ఉంది. ప్రభుత్వ రవాణా సంస్థ బస్సు సౌకర్యం, ప్రైవేటు బస్సు సౌకర్యం, రైల్వే స్టేషన్, ట్రాక్టరు సౌకర్యం మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి. జాతీయ రహదారి, రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం ఉంది. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. పౌర సరఫరాల వ్యవస్థ దుకాణం, రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు ఉన్నాయి. గ్రామంలో వార్తాపత్రిక పంపిణీ జరుగుతుంది. ఉన్నాయి. అసెంబ్లీ పోలింగ్ స్టేషన్, జనన మరణాల నమోదు కార్యాలయం గ్రామం నుండి 5 కి.మీ.లోపు దూరంలో ఉన్నాయి. ఆశా కార్యకర్త, ఆటల మైదానం గ్రామం నుండి 10 కి.మీ.కి పైబడిన దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది.
భూమి వినియోగం
అన్నవరంలో భూ వినియోగం కింది విధంగా ఉంది:
ఉత్పత్తి
అన్నవరంలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి
వెలుపలి లంకెలు
వర్గం:గూడెం కొత్తవీధి మండలంలోని గ్రామాలు
నిజాంపట్నం మండలం
నిజాంపట్నం మండలం, ఆంధ్ర ప్రదేశ్ రాష్ట్రములోని బాపట్ల జిల్లాలోని ఒక మండలం. నిజాంపట్నం, ఈ మండలానికి కేంద్రం.
జాతీయ పొదుపు పత్రం
జాతీయ పొదుపు పత్రాలనే నేషనల్ సేవింగ్ సర్టిఫికేట్ అని కూడా అంటారు. ఆదాయ పన్ను చట్టం సెక్షన్ 80C కింద గుర్తింపబడిన పొదుపు మార్గాలలో జాతీయ పొదుపు పత్రాల కొనుగోలు కూడా ఉంది. కనిష్ఠ కొనుగోలు రూ. 100/-, గరిష్ఠ కొనుగోలుకు పరిమితి లేదు. రూ.1,00,000 వరకు 80C ఆదాయ పన్ను మినహాయింపు. మెచ్యూరిటీ 5 సంవత్సారాలు లేదా 10 సంవత్సరాలు. వీటిని దగ్గరలోని పోస్ట్ ఆఫీసు నుండి కొనుగోలు చేయవచ్చు. వీటిపై వచ్చే వడ్డీకి ఎటువంటి పన్ను మినహాయింపు లేదు. కానీ వడ్డీని తిరిగి వాటిలోనే పెట్టుబడి పెట్టినట్లయితే లక్ష రూపాయల మినహాయింపులో అది కూడా చేరుతుంది.
ఇతర లింకులు
వర్గం:భారతీయ తపాలా వ్యవస్థ వర్గం:తపాలా వ్యవస్థ
సరూర్‌నగర్ చెరువు
సరూర్‌నగర్‌ చెరువు తెలంగాణ రాష్ట్ర రాజధాని హైదరాబాదులోని సరూర్‌నగర్‌ సమీపంలోవున్న చెరువు. 16వ శతాబ్దం 1626లో కులీ కుతుబ్‌షా పాలనాకాలంలో తాగునీటి అవసరాలకు, పంటపొలాలకు నీరందించేందుకు సరూర్‌నగర్‌ చెరువు కట్టించబడింది.
చరిత్ర
హైదరాబాదులోని ఐదు ప్రధాన జలాశయాలలో ఒకటైన ఈ సరూర్‌నగర్‌ చెరువు 16వ శతాబ్దంలో నిర్మించబడింది. ఇది 99 ఎకరాల విస్తీర్ణం (40 హెక్టార్లు) లో 6.1 మీటర్లు (20 అడుగులు) గరిష్ఠ లోతు కలిగివుంది.
గణేష్ నిమజ్జనం
2001 నుండి ఈ చెరువులో నిమజ్జనానికి శ్రీకారం చుట్టారు. 2004 నుండి కేన్లు అందుబాటులోకి తెవడంతో అప్పటినుండి భారీ విగ్రహాల్ని ఇక్కడే నిమజ్జనం చేయడం మొదలుపెట్టారు.
బోటింగ్
తెలంగాణ టూరిజం ఆధ్వర్యంలో ప్రియదర్శిని పార్కులో ఏర్పాటుచేసిన సరూర్‌ నగర్‌ చెరువు బోటింగ్ కేంద్రాన్ని 2021, డిసెంబరు 23న పర్యాటక, సాంస్కృతిక శాఖ మంత్రి వి. శ్రీనివాస్ గౌడ్ ప్రారంభించాడు. 4 నూతన బోటులను కూడా ప్రారంభించారు. ఈ కార్యక్రమంలో రాష్ట్ర పర్యాటక అభివృద్ధి సంస్థ చైర్మన్ ఉప్పల శ్రీనివాస్ గుప్త, స్థానిక ప్రజాప్రతినిధులు, అధికారులు పాల్గొన్నారు.
మూలాలు
వర్గం:తెలంగాణ చెరువులు వర్గం:చెరువులు వర్గం:హైదరాబాద్ చెరువులు వర్గం:తెలంగాణ వర్గం:జలాశయాలు వర్గం:తెలంగాణ జలాశయాలు
కే.ఎస్‌. ఈశ్వరప్ప
'''కే.ఎస్‌. ఈశ్వరప్ప''' కర్ణాటక రాష్ట్రానికి చెందిన రాజకీయ నాయకుడు. ఆయన శివమొగ్గ అసెంబ్లీ నియోజకవర్గం నుండి ఐదు సార్లు ఎమ్మెల్యేగా గెలిచి, కర్ణాటక రాష్ట్ర 6వ ఉప ముఖ్యమంత్రిగా, మంత్రిగా, బీజేపీ రాష్ట్ర అధ్యక్షుడిగా వివిధ హోదాల్లో పనిచేశాడు.
ఆరోపణలు, మంత్రిగా రాజీనామా
సంతోష్ పాటిల్ అనే ఓ సివిల్ కాంట్రాక్టర్ 2022 ఏప్రిల్లో ఉడుపిలో ఆత్మహత్యకు పాల్పడ్డాడు. ఆయన త‌న మ‌ర‌ణ వాంగ్మూలంలో మంత్రి ఈశ్వ‌ర‌ప్ప ఒత్తిళ్ల వ‌ల్లే ఆత్మ‌హ‌త్య‌కు పాల్ప‌డుతున్న‌ట్లు ప్ర‌క‌టించాడు. సంతోష్ పాటిల్ మరణాంతరం తన సోదరుడి మరణానికి మంత్రి ఈశ్వరప్ప కారణమంటూ ఆయన సోదరుడు ప్రశాంత్ పాటిల్ పోలీసులకు ఫిర్యాదు చేశాడు. హిందళగ గ్రామంలో చేపట్టిన రూ. 4కోట్ల పనుల్లో 40శాతం కమిషన్ కావాలంటూ తన సోదరుడు సంతోష్ పాటిల్‌ను మంత్రితో పాటు ఆయన అనుచరులు వేధించినట్లు అందులో పేర్కొన్నాడు. ఈ కాంట్రాక్టు సంబంధించి బిల్లులను విడుదల చేయాలంటూ ఎన్నోసార్లు (దాదాపు 80 సార్లు కలిసినట్లు) మంత్రికి మొర పెట్టుకునప్పటికీ ఫలితం లేదన్నారు. మంత్రి అనుచరులు బసవరాజు, రమేశ్ లు తమకు 40 శాతం కమిషన్ ఇవ్వాలంటూ వేధించారని ఆరోపించాడు.
సంతోష్ పాటిల్ ఆత్మ‌హ‌త్య‌కు పాల్ప‌డటంతో క‌ర్ణాట‌క‌లో రాజ‌కీయ క‌ల‌క‌లం చెల‌రేగింది. దీంతో ఈశ్వ‌ర‌ప్ప‌, ఆయ‌న స‌న్నిహితుల‌పై పోలీసులు ఎఫ్ఐఆర్ దాఖ‌లు చేశారు. ముఖ్యమంత్రి బసవరాజ్‌ బొమ్మై ఆదేశాల మేరకు ఈశ్వ‌ర‌ప్ప‌ రాజీనామా చేసినట్లు 2022 ఏప్రిల్ 14న ప్రకటించాడు.
మూలాలు
వర్గం:కర్ణాటక రాష్ట్ర ఉప ముఖ్యమంత్రులు వర్గం:కర్ణాటక రాజకీయ నాయకులు వర్గం:కర్ణాటక వ్యక్తులు
పరాశర సరస్సు
పరాశర సరస్సు హిమాచల్ ప్రదేశ్ లోని మండీ నగారానికి తూర్పున 49 కిలోమీటర్ల దూరంలో ఉంది. దీనిని కమ్రునాగ్ సరస్సు అని కూడా అంటారు. పరాశరుడు అనే సాధువు ఈ ప్రదేశంలో ధ్యానం చేయడం వలన ఈ సరస్సుకు అతడి పేరు వచ్చింది.
భౌగోళికం
ఈ సరస్సు సముద్ర మట్టానికి 2,730 మీ (8,960 అడుగులు) ఎత్తులో ఉంది. దీని చుట్టూ వేగంగా ప్రవహించే బియాస్ నది, మంచు తో కప్పబడిన పర్వతాలు ఉన్నాయి.
ప్రత్యేకత
సరస్సును మండీ నుండి లేదా కుల్లు జిల్లా లోని బజౌరా నుండి చేరుకోవచ్చు. సరస్సులో ఒక గుండ్రని, తేలియాడే భూభాగం ఉంది. ఈ భూభాగం కొన్ని మొక్కలతో, కుళ్ళిపోయిన వివిధ పదార్ధాలతో కూడి ఉంటుంది. ఈ తేలియాడే ద్వీపం సరస్సులోని అన్ని దిశల్లోకి కదులుతుంది. ఇది సరస్సు మొత్తం విస్తీర్ణంలో 7% ఆవరించి ఉంటుంది. ఈ సరస్సు లోతును ఇప్పటి వరకూ ఎవరూ లెక్కించలేదు. తుఫానులు, సునామీ లు వచ్చినపుడు చుట్టుపక్కల ఉన్న అనేక పెద్ద పెద్ద దేవదారు వృక్షాలు ఇందులో పడి పూర్తిగా మునిగిపోయాయి.
పురాణాలు,నమ్మకాలు
మహాభారతం లోని పాండవ సోదరులలో ఒకరైన భీముడు ఈ సరస్సును సృష్టించాడని పురాణాలు చెబుతున్నాయి. కురుక్షేత్ర మహాభారత యుద్ధం తరువాత, పాండవులు కమ్రునాగ్ అనే సాధువుతో కలిసి వస్తున్నప్పుడు, ఈ ప్రదేశానికి చేరుకుంటారు. అపుడు కమ్రునాగ్ ఇక్కడి ప్రశాంతమైన పరిసరాలను చూసి ఇష్టపడతాడు. ఎప్పటికీ ఇక్కడే నివసించాలని నిర్ణయించుకున్నాడు. అపుడు భీముడు, కమ్రునాగ్ నివసించడానికి తన మోచేతితో ఒక పెద్ద కొండను కదిలిస్తాడు తద్వారా ఈ సరస్సు ఏర్పడుతుంది. కాబట్టి ఈ సరస్సు మోచేతి ఆకారంలో ఉంటుంది. పూర్వ కాలంలో చాలా మంది భక్తులు ఈ సరస్సును పవిత్రమైనదిగా భావించి, ఇక్కడికి వచ్చి అనేక నగలు, ఆభరణాలు వంటి వాటిని ఈ సరస్సులో వదిలేసి మొక్కు తీర్చుకునేవారు. కాబట్టి ఇప్పుడు ఈ సరస్సు కింద అపారమైన సంపద దాగి ఉందని ప్రజల నమ్మకం.
జయమాల
జయమాల ఒక కన్నడ సినిమానటి. ఈమె జన్మించింది దక్షిణ కన్నడ జిల్లా అయినా పెరిగింది చిక్కమగళూరు జిల్లాలో. ఈమె "కాస్ దాయె కండన" అనే తుళు చిత్రంతో సినీరంగ ప్రవేశం చేసింది. ఈమె కొన్ని కన్నడ చిత్రాలను కూడా నిర్మించింది. ఈమె కన్నడ చిత్రాలతో పాటు కొన్ని తెలుగు, తమిళ చిత్రాలలో నటించింది.
వ్యక్తిగత జీవితం
ఈమె 1959, ఫిబ్రవరి 28న దక్షిణ కన్నడ జిల్లాలో జన్మించింది. ఈమె తండ్రి ఓమయ్య ఒక సాధారణ రైతు. తల్లి కమలమ్మ గృహిణి. ఈమెకు 6గురు సోదరీమణులు, ఒక సోదరుడు ఉన్నారు. బ్రతుకుతెరువు కోసం ఈమె కుటుంబం 1963లో చిక్కమగళూరు జిల్లాకు వలసవెళ్ళింది. జయమాల మొదట కన్నడ నటుడు టైగర్ ప్రభాకర్‌ను వివాహం చేసుకుంది. తరువాత అతనికి విడాకులు ఇచ్చి కన్నడ సినిమా రంగానికి చెందిన కెమెరామాన్ హెచ్.ఎం.రామచంద్రను పెళ్ళి చేసుకుంది. ఈమె కుమార్తె సౌందర్య కూడా కన్నడ, తెలుగు సినిమాల్లో హీరోయిన్ గా నటిస్తున్నది. ఈమె కర్ణాటకలోని గ్రామీణ స్త్రీల పునరావాసము అనే అంశంపై పరిశోధనలు చేసి సిద్ధాంతవ్యాసం వ్రాసి బెంగళూరు విశ్వవిద్యాలయం నుండి 2008లో ఎ.పి.జె.అబ్దుల్ కలాం చేతుల మీదుగా డాక్టరేట్ పట్టాను తీసుకుంది. ఆ విధంగా భారతీయ సినీ పరిశ్రమలో థీసిస్ వ్రాసి డాక్టరేట్‌ను స్వీకరించిన ఏకైక నటిగా పేరుగడించింది.
సినిమా రంగం
ఈమె 1980వ దశకంలో అనేక కన్నడ, తుళు, తమిళ, తెలుగు, హిందీ భాషల సినిమాలలో నటించింది. ఈమె రాజకుమార్, విష్ణువర్ధన్, అంబరీష్, లోకేష్, శంకర్ నాగ్, అనంతనాగ్, శివరాజకుమార్, రాఘవేంద్ర రాజకుమార్, టైగర్ ప్రభాకర్ వంటి సుప్రసిద్ధ కన్నడ హీరోల సరసన నటించింది. ఈమె నిర్మించిన తాయి సాహిబా అనే కన్నడ సినిమాకు జాతీయ చలనచిత్ర పురస్కారం- స్పెషల్ జ్యూరీ అవార్డు లభించింది. ఈమె నిర్మించిన మరొక కన్నడ చిత్రం తుత్తూరి అనే బాలల చిత్రానికి కూడా జాతీయ స్థాయి, రాష్ట్రస్థాయి అవార్డులు లభించాయి. ఈమె కర్ణాటక ఫిలిం ఛాంబర్ ఆఫ్ కామర్స్ (KFCC)కి కోశాధికారిణిగా, అధ్యక్షురాలిగా పనిచేసింది.
బయటి లింకులు
వర్గం:కన్నడ సినిమా నటీమణులు వర్గం:తెలుగు సినిమా నటీమణులు వర్గం:1959 జననాలు వర్గం:భారతీయ నటీమణులు
గేట్ ఆఫ్ హెల్ (సినిమా)
గేట్ ఆఫ్ హెల్ 1953లో విడుదలైన జపాన్ చలనచిత్రం. ఈస్ట్ మాన్కోర్ ఉపయోగించి ఈ సినిమా చిత్రీకరించబడింది. గేట్ ఆఫ్ హెల్ సినిమా డాయి ఫిల్మ్ వారి మొట్టమొదటి రంగు చిత్రం, జపాన్ వెలుపల విడుదలైన మొట్టమొదటి జపనీస్ రంగు చిత్రం.
అవార్డులు
1954లో జరిగిన కేన్స్ ఫిలిం ఫెస్టివల్లో ఈ చిత్రం గ్రాండ్ పురస్కారాన్ని గెలుచుకుంది. 1955 ఆస్కార్ అవార్డుల్లో భాగంగా "1954లో సంయుక్త రాష్ట్రాలలో విడుదలైన మొదటి విదేశీ భాషా చిత్రం" అకాడమీ గౌరవ పురస్కారం, ఉత్తమ కాస్ట్యూమ్ డిజైన్, కలర్ విభాగాల్లో అవార్డును అందుకుంది. 1954 న్యూయార్క్ ఫిలిం క్రిటిక్స్ సర్కిల్ అవార్డుల్లో భాగంగా ఉత్తమ విదేశీ భాషా చిత్రంగా అవార్డును సాధించింది. లొకార్నో ఇంటర్నేషనల్ ఫిల్మ్ ఫెస్టివల్లో గోల్డెన్ లియోపార్డ్ (బంగారు చిరుత) అవార్డును గెలుచుకుంది.
ఇతర లంకెలు
వర్గం:జపాన్ చలన చిత్రాలు వర్గం:సినిమా వర్గం:సినిమాలు
విల్సన్ హెరాల్డ్
విల్సన్ హెరాల్డ్ ఒక తెలుగు సినీ నేపథ్యగాయకుడు. అదివరకు కొన్ని చిత్రాలలో పాడినా, పెళ్ళి చూపులు (2016 సినిమా)లో పాడిన రాలు పూల రాగ మాల  తో ఈయనకి పేరు వచ్చింది. ఈ పాటలో అచ్చం ఘంటసాల తొలినాళ్ళలో పాడినటువంటి గళం వలె ఇతని గళం కూడా ఉండటమే దీనికి కారణం. ఇతని గళం పేరు చంద్రతేజ . (ఒక స్పీచ్ లో సి నారాయణ రెడ్డి పాట పాడితే చంద్రతేజ, పద్యం పాడితే సూర్యతేజ  అని సెలవివ్వటంతో విల్సన్ కు ఈ గళం పేరు వచ్చింది.) హూస్టన్ లో జరిగిన తెలుగు అసోసియేషన్ నిర్వహించిన సాంస్కృతిక కార్యక్రమాలలో విల్సన్ పద్యగాన గంధర్వ  అనే బిరుదు కూడా అందుకొన్నారు.
విల్సన్ నెల్లూరుకు చెందినవారు. చిన్ననాటనే వీరిలోని గాత్రపటిమను గుర్తించిన తల్లి ఇతనికి సంగీతం నేర్పించాలని నిశ్చయించింది. శ్రీ వేంకటేశ్వర విశ్వవిద్యాలయంలో వీరు శాస్త్రీయ సంగీతాన్ని అభ్యసించారు. వీరి గళం ఘంటసాల గళం వలె ఉండటంతో వీరు ఎల్లప్పుడూ ఘంటసాల గీతాలను ఆలపిస్తూ శ్రోతలను అలరించేవారు. శాస్త్రీయ సంగీతంలో ప్రావీణ్యుడు ఐన విల్సన్ కేవలం శాస్త్రీయ సంగీతమే కాక జానపద, లలిత, సినీగీతాలను కూడా చక్కగా ఆలపించారు. స్వరాభిషేకం (ధారావాహిక)లో పలు గీతాలను ఆలపించి శ్రోతల మన్ననలను పొందారు.
పెళ్ళిచూపులు సినిమా తో బ్రేక్
పెళ్ళిచూపులలో సినిమాలో రాలు పూల రాగ మాల  గీతం వినగనే సినీగీత ప్రియులు ఇదేదో ఘంటసాల గారి పాట రీమిక్స్ చేశారు అనుకొన్నారు. ఘంటసాల పాడిన ఒరిజినల్ ఏ చిత్రంలో ఉన్నదో తెలియక విస్తుపోయారు. టీవీ9కు ఇచ్చిన ఒక ఇంటర్వ్యూలో ఇది రీమిక్స్ కాదని, ఇది వరకూ ఏ చిత్రంలో దీనిని ఘంటసాల గారు ఆలపించలేదని, కేవలం ఈ చిత్రం కోసమే ఇది ప్రత్యేకంగా రాయబడ్డదని స్పష్టం చేశారు. ఘంటసాల గళానికి దగ్గర ఉన్నందుకు, తెలుగు సినిమా పాత సంప్రదాయాన్ని గుర్తు చేసినందుకు సినీగీత ప్రియులు విల్సన్ ను వేనోళ్ళ పొగిడారు.
మూలాలు
వర్గం:తెలుగు సినిమా నేపథ్యగాయకులు
సుమతీ శతకం
కనకపు సింహాసనమున శునకము గూర్చుండ బెట్టి శుభలగ్నమునం దొనరగ బట్టము గట్టిన వెనుకటి గుణమేల మాను వినరా సుమతీ.
భావం : మంచి ముహూర్తం చూసి ఒక కుక్కను తీసుకొని వెళ్లి సింహాసనం మీద కూర్చోబెట్టి రాజుగా పట్టాభిషేకం చేయవచ్చును. కాని అది దాని స్వభావ లక్షణాన్ని విడిచిపెట్టదు. ఎవరు ఏమి చేసినప్పటికీ నీచునికి సహజంగా ఉండే నీచబుద్ధి ఎక్కడికీ పోదు. ఈ నీతిని జాగ్రత్తగా వినవయ్యా.
ప్రదక్షిణము
ప్రదక్షిణము లేదా పరిక్రమము అనే పదానికి అర్ధం తిరగడం. హిందువులు దేవాలయంలోని దేవుని చుట్టూ ప్రదక్షిణం చేస్తారు. దైవ ప్రదక్షిణములో మెల్లగా నడచుట, చేతులు జోడించుట, దేవుని ధ్యానించుట అనేవి ముఖ్యమైన భాగాలు. భగవదుపచారాల్లో ప్రదక్షిణ నమస్కారం చివరిది, పరిపూర్ణమైనది. ఏవైనా గ్రహాచారాలు బాగలేకపోయినా, అరిష్టాలేర్పడినా ఆలయాల్లో నియమిత సంఖ్యలతో ప్రదక్షిణ చేస్తే వాటి పరిహారం జరుగుతుందని హిందూ ధర్మ శాస్త్రాలు సూచిస్తాయి. right|thumb|200px|[[బోనాలు పండుగ సందర్భంగా ప్రదక్షిణం చేస్తున్న స్త్రీలు]]
పద్ధతులు
ఆలయాల్లో చేసే ప్రదక్షిణల్లో చాలా రకాలున్నాయి. మామూలుగా ధ్వజస్తంభం నుంచి ప్రారంభించి తిరిగి చివరకు ధ్వజస్తంభం వద్దకు చేరుకుని దైవానికి నమస్కరించడం ఒక ప్రదక్షిణ క్రమం. చండీశ్వరుడున్న శివాలయంలో ప్రదక్షిణ విధానం మరొక పద్ధతిలో ఉంటుంది. దానికి చండీ ప్రదక్షిణం అని పేరు. ఇంట్లో పూజల సందర్భంలో ఆత్మ ప్రదక్షిణ చేయాలి. గుడులలో ఆత్మ ప్రదక్షిణ చేయరాదు. .
ఆలయంలో ఉన్న దైవం విశ్వశక్తి కేంద్రబిందువునకు ప్రతీక. ఆయన చుట్టూ ఉన్న ఆలయం అనంత విశ్వానికి సంకేతం. ప్రపంచంలో జరిగే పరిణామాలే ప్రదక్షిణలు. జీవితం అంటే ఒక చుట్టు (ఆవృతం). జననం నుంచి మరణం వరకు ఈ విశ్వంలో మన జీవితమే ఒక ప్రదక్షిణ. ఇలా ఎన్నో జన్మల్లో సంపాదించుకున్న కర్మల ఫలితాన్నే ఈ జన్మలో అనుభవిస్తాం. ప్రదక్షిణ పేరుతో పరమాత్ముని చుట్టూ తిరగడం వలన జన్మల చుట్లలో చేసిన కర్మల దుష్ఫలితాలను తొలగిమ్చుకోగలం. అంతే కాదు. అత్యధిక ప్రదక్షిణలు చేయడం వలన రానున్న జన్మల చుట్లను కూడా అధిగమించవచ్చు. కర్మక్షయమే ప్రదక్షిణలో పరమార్థం. మన మనోవాక్కాయ కర్మలు పరమేశ్వరుని చుట్టూ పరిభ్రమించాలన్నదే ప్రదక్షిణ లోని ప్రధానోద్దేశ్యం.
పురాణ కథ
అయితే ఈ కథలో కుమారస్వామి, గణపతి లలో ఒకరు ఎక్కువ ఒకరు తక్కువ అని కాదు. ఉన్నచోటనే ఈశ్వరుని ఆవిష్కరించుకోవాలన్నది గణపతి చాటిన సందేశం. అన్ని చోట్లా ఈశ్వరుని సందర్శించాలన్నది సుబ్రహ్మణ్యుని బోధ.
శ్రీ రమణ మహర్షి 'ప్రదక్షిణం' అన్న పదాన్ని విశ్లేషించారు. 'ప్ర' అనే అక్షరం సమస్త పాపాల వినాశనానికి సూచకం. 'ద' అంటే కోరికలన్నీ తీరడమని భావం. 'క్షి' అన్న వర్ణం రాబోయే జన్మల క్షయాన్ని సూచిస్తుంది. 'న' అంటే అజ్ఞానం నుండి విముక్తి ప్రాప్తి అని చెప్పారు.
గో ప్రదక్షిణ పురాణం
బ్రహ్మ అహల్యను అత్యంత సౌందర్యవతిగా సృష్టించాడు. దేవతలందరూ ఆమెను పరిణయమాడాలనుకున్న వారే. అప్పుడు బ్రహ్మ త్రిలోకాలను ఎవరైతే ముందుగా చుట్టి వస్తారో ఆమెను వివాహమాడడానికి అర్హులని ప్రకటిస్తాడు. ఇంద్రుడు తన శక్తులన్నింటినీ ఉపయోగించి ముల్లోకాలను తిరిగి వచ్చి అహల్యను ఇచ్చి వివాహం జరిపించమని బ్రహ్మను కోరుతాడు. అప్పుడు నారదుడు వచ్చి గౌతముడు ఇంద్రుడికంటే ముందుగా ముల్లోకాలను చుట్టి వచ్చాడని చెపుతాడు. గౌతముడు తన దైనందిన పూజలో భాగంగా గోవు చుట్టూ మూడు ప్రదక్షిణలు చేశాడని. ఒకరోజు అలా ప్రదక్షిణ చేస్తుండా ఆవు లేగ దూడకు జన్మనిచ్చిందనీ, శాస్త్రాల ప్రకారం శిశువును ప్రసవిస్తున్న ఆవు ముల్లోకాలతో సమానమనీ అందుకే అతనికి ఆ ఫలితం దక్కిందనీ తెలియజేస్తాడు. కాబట్టి అహల్యను గౌతముడికే ఇచ్చి పెళ్ళి చేయమని చెపుతాడు.
ప్రదక్షిణంలో రకాలు
thumb|right|250px|స్థూపం చుట్టూ ప్రదక్షిణం చేస్తున్న గ్రీకులు (రేఖా చిత్రం)
ఇస్లాంలో ప్రదక్షిణాలు
right|thumb|250px|కాబా చుట్టూ ప్రదక్షిణలు చేస్తున్న ముస్లిం సమూహం.
మూలాలు
వర్గం:హిందూ సాంప్రదాయాలు వర్గం:ఈ వారం వ్యాసాలు
విశ్వనాధ జగన్నాధ ఘనపాఠి
విశ్వనాధ జగన్నాధ ఘనపాఠి ప్రముఖ వేద విద్వాంసులు. ఆయన రాజమండ్రి కీర్తిని ఇనుమడింపజేస్తూ, నగర చరిత్రలో అంతర్భాగంగా నిలిచిన ధన్యజీవి.
వికీపీడియా
thumb|కుడి|జిమ్మీ వేల్స్, వికీపీడియా సహ వ్యవస్థాపకుడు వికీపీడియా, వివిధ భాషల్లో లభించే ఒక స్వేచ్ఛా విజ్ఞాన సర్వస్వం. దీన్ని లాభాపేక్ష రహిత సంస్థ వికీమీడియా ఫౌండేషన్ నిర్వహిస్తుంది. వికీ అనగా అనేక మంది సభ్యుల సమష్టి కృషితో సులభంగా వెబ్ సైటును సృష్టించగల ఒక సాంకేతిక పరిజ్ఞానం. ఎన్‌సైక్లోపీడియా అనగా సర్వ విజ్ఞాన సర్వస్వం. వికీపీడియా అనేపదం ఈ రెండు పదాల నుంచి ఉద్భవించింది. ఇది 2001లో జిమ్మీ వేల్స్, లారీ సాంగర్లచే ప్రారంభించబడింది. అప్పటి నుంచి అత్యంత వేగంగా ఎదుగుతూ, ఇంటర్నెట్లో అతి పెద్ద వెబ్ సైట్లలో ఒకటిగా ప్రాచుర్యం పొందింది.నేను మీ వ్యాపార వెబ్‌సైట్ ఇండియాను ఆశీర్వదిస్తున్నాను మరియు ప్రపంచ ప్రసిద్ధి చెందిన మీ సంతోషకరమైన ధన్యవాదాలు
విశ్వనాధ జగన్నాధ ఘనపాఠి
జీవిత విశేషాలు
ఆయన కంఠస్వరం మధురమైనది. స్వచ్ఛమైన ఉచ్ఛారణ ఆయన సొత్తు. వేదవాఙ్మయ సౌరభాన్ని లయబద్దంగా విశ్వానికి చాటిచెప్పిన సనాతన ధర్మజ్యోతి ఈయన. ఈయన బ్రహ్మశ్రీ సుబ్బావధానులు, శ్రీమతి సుబ్బమ్మ దంపతులకు విశాఖపట్నం జిల్లా, చోడవరం తాలూకా, చిన్ననందిపల్లి అగ్రహారంలో సౌమ్య పుష్య బహుళ విదియనాడు (జనవరి 27, 1910) జన్మించారు. రాజోలు సమీపంలోని నరేంద్రపురంలో బ్రహ్మశ్రీ రాణి సుబ్బావధానులు దగ్గర కూడా కొంతకాలం శిష్యరికం చేసారు. ఆయన వేదం చెబుతుంటే మళ్ళీ మళ్ళీ వినాలనిపించేదని పలువురి ప్రశంసలు అందుకున్నారు. పిన్నవయస్సులోనే ఆదిభట్ల నారాయణదాసు దగ్గర లయబద్దంగా వేదస్వస్తిచెప్పి, ప్రశంసలు అందుకున్నారు. ఎక్కడైనా వేదసభలు జరుగుతుంటే అందరితో కలసి జగన్నాధ ఘనపాఠి వేదస్వస్తి చెప్పేవారు. అక్కడున్న వేద పండితులంతా కనీసం ఒక పనసైనా చెప్పాలని పట్టుబట్టేవారు.
వికీపీడియా
చరిత్ర
thumb|right|లారీ సాంగర్, వికీపీడియా సహ వ్యవస్థాపకుడు వికీపీడియా మొదటగా న్యూపీడియా అనే ఆంగ్లభాషా విజ్ఞాన సర్వస్వం ప్రాజెక్టుకు సహాయ ప్రాజెక్టుగా ప్రారంభమైంది. న్యూపీడియాలో ఆయా రంగాలలోని నిపుణులు వ్యాసాలు రాస్తారు. వాటిని ఒక పద్ధతి ప్రకారం రివ్యూ చేసిన పిదప విజ్ఞాన సర్వస్వంలోకి చేరుస్తారు. న్యూపీడియా మొట్ట మొదటగా బోమిస్ అనే వెబ్ కంపెనీ ఆధ్వర్యంలో మార్చి 9, 2000 సంవత్సరంలో ఆరంభమైంది. బోమిస్ సిఈఓ పేరు జిమ్మీ వేల్స్,, దాని ముఖ్య సంపాదకుడు లారీ సాంగర్. తరువాత వికీపీడియాకు కూడా వీరే అదే పదవుల్లో కొనసాగుతున్నారు. మొదటగా ఇది న్యూపీడీయా ఓపెన్ కంటెంట్ లైసెన్స్ అనే లైసెన్స్ కలిగి ఉండేది. కానీ వికీపీడీయా ఏర్పడిన తరువాత ఫ్రీ సాఫ్టువేర్ ఫౌండేషన్ ఉద్యమ రూపశిల్పి రిచర్డ్ స్టాల్​మన్ కోరిక మేరకు గ్నూ ఫ్రీ డాక్యుమెంటేషన్ లైసెన్సుకు మార్చారు.
విశ్వనాధ జగన్నాధ ఘనపాఠి
పురస్కారాలు
భారత తొలి రాష్ట్రపతి డా.బాబూ రాజేంద్ర ప్రసాద్ చేతుల మీదుగా 1961 జూలై 2న విద్యా వాచస్పతి పురస్కారం అందుకున్న ఘనపాఠీ గారు ఎన్నో పురస్కారాలు, సత్కారాలు అందుకున్నారు. ఆనాటి రాష్ట్రపతి డా.సర్వేపల్లి రాధాకృష్ణన్, డా జాకీర్ హుస్సేన్, వి. వి. గిరి, డా. శంకర్ దయాళ్ శర్మ, నాటి ప్రధాన మంత్రులు ఇందిరా గాంధీ, పి. వి. నరసింహారావు అలాగే డా కె.ఎల్.రావు వంటి ప్రముఖుల చేత సత్కారాలు పొందారు. శృంగేరీ జగద్గురువులు శ్రీ మదభినవ విద్యా తీర్ధులవారు ఘనాలంకార బిరుదుతో సత్కరించగా, శ్రీ శ్రీ శ్రీ కంచి కామకోటి పీఠాధిపతి చేతుల మీదుగా ఘనపాటి చక్రవర్తి బిరుదుతో సన్మానం అందుకున్నారు. విజయనగరం వేద పరిషత్ వేద సమ్రాట్ బిరుదుతో సత్కారం చేయగా, సువర్ణ పతకంతో శృంగేరి శారదా పీఠాధిపతులు, సువర్ణ హారంతో కంచి కామకోటి పీఠాధిపతి సన్మానించారు. సువర్ణ గండ పెండేరంతో విశాఖ వేద శాస్త్ర పరిషత్ సత్కరించింది.
వికీపీడియా
చరిత్ర
లారీ సాంగర్, జిమ్మీ వేల్స్ ను వికీపీడియా పితామహులుగా పేర్కొనవచ్చు. అందరూ కలిసి విజ్ఞాన సర్వస్వాన్ని రచించి ఏర్పాటు చేసే ఆలోచన వేల్స్ ది అయితే అందుకు వికీలతో కూడిన వెబ్ సైటును ఏర్పాటు చేయాలనే వినూత్నమైన ఆలోచన సాంగర్ ది.
విశ్వనాధ జగన్నాధ ఘనపాఠి
సువర్ణ ఘంటా కంకణ సన్మానం
రాజమహేంద్రవర పుర వాసులు 1964లో జగన్నాధ ఘనపాఠీ వారిని సువర్ణ ఘంటా కంకణ సన్మానం చేసారు. 1970లో పద్మ భూషణ్ ఉప్పులూరి గణపతి శాస్త్రి ఆధ్వర్యాన ఘనపాఠిగారి షష్టిపూర్తి మహోత్సవం కన్నులపండువగా నిర్వహించారు. 1975లో రాష్ట్ర ప్రభుత్వంనుంచి పండిత పురస్కారం అందుకున్నారు. శ్రీ రామభక్త గానసభ ఆధ్వర్యాన బ్రహ్మశ్రీ విశ్వనాధ జగన్నాధ ఘనపాఠీకి కనకాభిషేకం చేయగా, 1991 జనవరి2న రాజమండ్రి పురపాలక సంఘం పౌర సన్మానం చేసి, గౌరవించింది. అదేరోజు ఘనపాఠీ వారి సహస్ర చంద్ర దర్శన మహోత్సవం పురవాసులు ఘనంగా నిర్వహించారు.
వికీపీడియా
సాఫ్టువేరు, హార్డువేరు
వికీపీడియా ఓపెన్ సోర్సు, ఉచితంగా లభించే వికీమీడియా సాఫ్టువేరు ఆధారంగా నడుస్తుంది. ఇది పి హెచ్ పి (PHP) అనే భాషలో అభివృద్ధి చేయబడింది. దీనిలో వాడే డేటాబేసు పేరు మై ఎస్ క్యు ఎల్ (MySQL). ఇది జి ఎన్ యు జనరల్ పబ్లిక్ లైసెన్సు క్రింద రిజిస్టర్ చేయబడి ఉంది.
విశ్వనాధ జగన్నాధ ఘనపాఠి
ప్రపంచ తొలి తెలుగు మహాసభలలో
హైదరాబాద్ లో నిర్వహించిన ప్రపంచ తొలి తెలుగు మహాసభలు జగన్నాధ ఘనపాఠీ వారి వేదస్వస్తి తోనే శుభారంభ మయ్యాయి. ఇందిరాగాంధి ప్రధానిగా వుండగా, పెద జీయర్ స్వామి డిల్లీలో నిర్వహించిన అఖిల వేదశాఖా సమ్మేళనంలో ఘనపాఠీ గారు పాల్గొని, లయబద్దమైన వేద స్వస్తితో అందరి ప్రశంసలు పొందారు. రాజమండ్రి వేదశాస్త్ర పరిషత్ తో పాటు, విజయవాడ, టి టి డి వేద శాస్త్ర పరిషత్ లు నిర్వహించే పరీక్షలకు పరీక్షాధికారిగా వ్యవహరించారు. కాశీలో శ్రీ రాజేశ్వర శాస్త్రి ద్రవిడ అధ్యక్షతన జరిగిన వేద సభలలో పాల్గొని, వేద వాజ్మయంలో ఓలలాడించారు. ఇక 1958 ఫిబ్రవరిలో శ్రీ ఉమా మార్కందేయేశ్వరస్వామి ఆలయ ప్రాంగణంలో ఘనస్వస్తి ప్రారంభించి, 40 రోజుల పాటు నిర్వహించడమే కాక, పండితులందరికీ సువర్ణ కుండలాలతో సత్కారం చేయించిన ఘనత ఘనపాటి వారిదే. బ్రహ్మశ్రిలు గుళ్ళపల్లి వెంకట నారాయణ ఘనపాఠీ, చిట్టి సుబ్రహ్మణ్య ఘనపాఠీ, శ్రీపాద శ్రీరామ నృసింహ ఘనపాఠీ, ఈమని రామకృష్ణ ఘనపాఠీ వంటి ఉద్దండులతో ఈ ఘనస్వస్తిలో జగన్నాధ ఘనపాఠీ పాలుపంచుకున్నారు.శృంగేరీ జగద్గురువులు శ్రీ మదభినవ విద్యా తీర్ధుల వారితో కలసి కాశ్మీర్ యాత్ర సాగించారు.
వేదసభ
యావద్భారతదేశంలో పర్యటించి, వేద ప్రచారం గావించిన ఘనపాఠీ వారికి ఎందఱో శిష్యులున్నారు. బ్రహ్మశ్రిలు గోలి కొండావధానులు, అయ్యల సోమయాజుల సుబ్బావధానులు, యడవల్లి రమణావధానులు వంటి వారంతా శిష్యగణంలోవారే. టిటిడి వేద పారాయణ స్కీం పర్యవేక్షకునిగా కొంతకాలం సేవలందించిన ఘనపాఠీ గారు 1994 ఆగస్టు27 శ్రావణ బహుళ షష్టి శనివారం తెల్లవారుఝామున మహాభి నిష్క్రమణం (మరణం) చేసారు. ఆయన పేరిట వేద శాస్త్ర పరిషత్ ట్రస్ట్ పెట్టి, ప్రతియేటా కృష్టాష్టమికి వేదసభ నిర్వహించి, పండిత సత్కారం చేస్తున్నారు.
వికీపీడియా
ఎంతవరకూ ఆధారపడవచ్చు?
వికీపీడియాలో దిద్దుబాట్లు చేసేవారు తప్పనిసరిగా తమ వ్యక్తిగత సమాచారాన్ని ఇచ్చి నమోదు చేసుకోవాల్సిన అవసరం లేదు. కానీ నమోదు చేసుకోని సభ్యులు చేసే మార్పులు కూడా సభ్యత్వం ఉన్నవారు చేసే మార్పులతో సరిపోల్చగలవని 2007లో డార్ట్ మౌత్ అనే కాలేజీలో జరిగిన పరిశోధన ఆధారంగా తేలింది.
విశ్వనాధ జగన్నాధ ఘనపాఠి
2010లో శత జయంతి
2010, జనవరి 2వ తేదిన ఘనాలంకార బ్రహ్మశ్రీ విశ్వనాధ జగనాధ ఘనపాఠి శత జయంతి సభ రాజమహేంద్రవరం టిటిడి కల్యాణ మంటపంలో నిర్వహించారు. శతజయంతి కమిటీ ఆధ్వర్యాన ప్రత్రేక సంచిక ప్రచురించారు. కాగా శ్రీ ఘనపాఠి గారికి ముగ్గురు కుమారులు. ఇద్దరు కుమార్తెలు. రెండవ కుమారుడు శ్రీ విశ్వనాధ గోపాలకృష్ణశాస్త్రి కూడా ఇప్పుడు రాష్ట్రపతి పురస్కారానికి ఎంపికయ్యారు.
వికీపీడియా
విమర్శ
వికీపీడియాలో వ్యాసాలను ఎవరైనా మార్పులు చేయవచ్చు కాబట్టి, ఈ సమాచారం మీద పూర్తిగా ఆధారపడలేమన్నది కొద్ది మంది విమర్శకుల వాదన. అంతేకాకుండా కొన్ని వ్యాసాలకు సరైన మూలాలు లేవని కూడా వారు భావిస్తున్నారు. కొద్ది మంది వ్యాఖ్యాతలు మాత్రం వికీపీడియా మొత్తంగా పోల్చుకుంటే ప్రమాణాలు కలిగిఉంది కానీ ఏదైనా ఒక్క వ్యాసాన్ని తీసుకుని దాని నాణ్యతను కచ్చితంగా అంచనా వేయలేమని భావిస్తున్నారు.
విశ్వనాధ జగన్నాధ ఘనపాఠి
మూలాలు
వర్గం:1910 జననాలు వర్గం:తూర్పు గోదావరి జిల్లా వేద పండితులు
వికీపీడియా
సోదర ప్రాజెక్టులు
వికీపీడియాతో బాటు అదే బాటలో నడిచే మరికొన్ని ప్రాజెక్టులు కూడా ఉన్నాయి. విక్షనరీ సమష్టి కృషితో రూపొందుతున్న బహుభాషా పదకోశం. వికీసోర్సు ఒక మూలాల (ఆధార రచనలు) భాండాగారం.
ఇవి కూడా చూడండి
వర్గం:విజ్ఞాన సర్వస్వాలు వర్గం:వికీపీడియా వర్గం:వికీమీడియా ప్రాజెక్టులు
జావేద్ జాఫేరీ
సయ్యద్ జావేద్ అహ్మద్ జాఫేరీ (జననం 15 డిసెంబర్ 1963) భారతదేశానికి చెందిన టెలివిజన్, డాన్సర్,  సినిమా నటుడు. ఆయన 2014లో ఆమ్ ఆద్మీ పార్టీలో చేరి ఉత్తరప్రదేశ్ శాసనసభ ఎన్నికలలో లక్నో నియోజకవర్గం నుండి పోటీ చేసి ఓడిపోయాడు.
బయటి లింకులు
వర్గం:1963 జననాలు
మొదటి జాతకవర్మను సుదరపాండ్యను
మొదటి జాతవర్మను సుందర పాండ్యను, సదయవరంబను సుందర పాండ్యను అని కూడా పిలుస్తారు. ఆయన పాండ్య రాజవంశస్థుడు. తమిళాక్కం పాలక ప్రాంతాలు (నేటి దక్షిణ భారతదేశం) 1250–1268 మధ్య. కళలు, ద్రావిడ వాస్తుశిల్పం, తమిళ ఖండంలోని అనేక ఆలయాలను పునర్నిర్మాణం, అలంకరణతో పాటు, ఆయన పాండ్య రాజ్యం భారీ ఆర్థిక వృద్ధిని పర్యవేక్షించాడు. 1268 లో ఆయన మరణించిన సందర్భంగా రెండవ పాండ్యను సామ్రాజ్యం శక్తి, ప్రాదేశిక పరిధి దాని అత్యున్నత స్థాయికి పెరిగింది.
పట్టాభిషేకం
నేను సా.శ. 1251 సంవత్సరంలో పాండ్య సింహాసనాన్ని చేర్చుకున్నాను. 13 వ శతాబ్దం మధ్యకాలంలో పాండ్యరాజ్యాన్ని రాజ్యానికి చెందిన చాలా మంది యువరాజులు పాలించారు. పాండ్య రాజ్యంలో ప్రాముఖ్యతను నొక్కిచెప్పే ఒక యువరాజుతో ఈ పాలన అభ్యాసం సాధారణంగా మారింది. సుందర పాండ్యను తన పాలనను పంచుకున్న పాండ్య రాజ కుటుంబానికి చెందిన ఇతర యువరాజులు రెండవ మరవర్మను విక్కిరామను, ఆయన సోదరుడు మొదటి జాతవర్మను వీర పాండ్యను.
చారిత్రక నేపథ్యం
13 వ శతాబ్దం మధ్య నాటికి గత మూడు శతాబ్దాలుగా దక్షిణ భారతదేశంలో ఆధిపత్యం వహించిన చోళ రాజవంశం క్షీణిస్తోంది. తరువాతి చోళుల చివరి రాజు మూడవ రాజేంద్ర చోళుడు తిరుగుబాటుతో మునిగిపోతున్న సామ్రాజ్యాన్ని పాలించాడు. హొయసల, కడవాల నుండి బాహ్య ప్రభావాన్ని అభివృద్ధిచేసుకున్నాడు. మరవర్మను సుందర పాండ్యను వంటి పాండ్య రాజ్యానికి మునుపటి పాలకులు చోళ ఆధిపత్యాన్ని పడగొట్టడంలో విజయం సాధించారు. సా.శ 1251 లో మొదటి సుందర పాండ్యను అధికారంలోకి వచ్చే సమయానికి తమిళ రాజ్యాల మీద హొయసల ఆధిపత్యం క్షీణించింది.
చేరాలు, చోళులకు వ్యతిరేకంగా యుద్ధాలు
మొదటి సుందర పాండ్యను మొదట వీరారవి ఉదయ మార్తాండవర్మను పాలించిన చేరా దేశం మీద దాడి చేసి చేరా సైన్యాన్ని ఓడించాడు. వారి రాజు యుద్ధంలో చంపబడ్డాడు. తరువాత ఆయన తన దృష్టిని చోళుల వైపు మరల్చాడు. మూడవ రాజేంద్ర చోళుడు ఓడిపోయి పాండ్యను ఆధిపత్యాన్ని అంగీకరించాడు.
హొయశిలలతో యుద్ధాలు
ఆయన కావేరి నది వెంట హొయసల రాజ్యాల మీద దాడి చేసి కన్ననూరు కొప్పం కోటను స్వాధీనం చేసుకున్నాడు. సింగనాతో సహా పలువురు హొయసల సైనికాధికారులను చంపి అనేక గుర్రాలు, ఏనుగులు, మహిళలతో పాటు అధిక మొత్తంలో దోపిడీ జరిగింది. పాండ్య రాజ్యం మీద దాడి చేయడానికి సోమేశ్వర చేసిన ప్రయత్నంలో సోమేశ్వర తన రాజ్యంలోకి వైదొలిగిన తరువాత ఈ దండయాత్ర ఆగిపోయింది. తరువాత 1262 లో సోమేశ్వరుడు పాండ్యరాజ్యం మీద దాడి చేసినప్పుడు యుద్ధం అఆయన ఓటమి, మరణంతో ముగిసింది. మొదటి జాతవర్మను వీర పాండ్యను స్వాధీనం చేసుకున్న భూభాగాలకు రాజప్రతినిధి అయ్యారు.
కడవాలతో యుద్ధం
సుందర పాండ్యను సేందమంగళం నగర కోటను ముట్టడించి కడవ రాజు రెండవ కోప్పెరుంచింగనుతో పోరాడాడు. అయినప్పటికీ ఆయన కోప్పెరుంచింగను తన సింహాసనానికి పునరుద్ధరించాడు. ఆయన దేశాన్ని తిరిగి ఇచ్చాడు. కడవాల హొయసలాలకు వ్యతిరేకంగా తన పోరాటంలో ఆయన మగదై, కొంగు దేశాలను కూడా జయించాడు.
శ్రీలంక దాడి
శ్రీలంకలోని ఒక మంత్రి సహాయం కోసం చేసిన విజ్ఞప్తికి స్పందిస్తూ సా.శ 1258
ఉత్తరప్రాంతాల వైపు దాడి
కడవ రెండవ కోప్పెరుంచింగను లొంగదీసుకున్న తరువాత సుందర పాండ్యను ఉత్తరాన దడయాత్రకు నాయకత్వం వహించాడు. పాండ్య దళాలు తెలుగు పాలకుడు విజయ గండగోపాలాను చంపి 1258 లో కాంచీపురాన్ని స్వాధీనం చేసుకున్నాయి. ఇది కాకతీయులైన రెండవ గణపతితో విభేదాలకు దారితీసింది. మొదటి సుందర పాండియను ప్రస్తుత నెల్లూరు జిల్లాలోని ముదుగూరు వద్ద ఒక తెలుగు సైన్యాన్ని ఓడించి తన పోరాటం ముగిసిన జ్ఞాపకార్థం విరాబిషేకాన్నిను ప్రదర్శించారు. అయితే రెండవ గణపతి తరువాత పాండ్యుల మిత్రదేశంగా ఉన్న రెండవ కోప్పెరుంచింగను ఓడించి, కాంచీపురం వరకు భూభాగాలను తిరిగి స్వాధీనం చేసుకున్నాడు. కడవ పల్లవ రెండవ కొప్పరిన్జుంగను తరువాత చాలా బలహీనమైన వారసులు సుందర పాండ్యను కంచి, నెల్లూరు, విస్సావాడై (ఆధునిక విజయవాడ) ప్రాంతాలను పాండ్య రాజ్యానికి అనుసంధానించారు.
ఆలయాలపట్ల భక్తి
సుందర పాండ్యను తన యుద్ధాల నుండి బయటపడిన విస్తారమైన నిధిని చిదంబరంలోని శివాలయాన్ని, శ్రీరంగంలో విష్ణు ఆలయాన్ని అందంగా తీర్చిదిద్దడానికి ఉపయోగించాడు. ఈ రెండు దేవాలయాల పైకప్పులను బంగారు లేపనం చేసినందుకు అతనికి "పొను వీంధ పెరుమాళు" (பொன் வேய்ந்த பெருமாள்).తిరుచ్చి, తంజావూరు, కాంచీపురంలోని దేవాలయాలకు అనేక నిధులు మంజూరు ఇచ్చారు. ఆయన 1259 లో కులశేఖర యోగ్యత కోసం అరగలూరు (మగదై మండలం) వద్ద ఒక ఆలయాన్ని నిర్మించాడు. శ్రీరంగం లోని శ్రీ రంగనాథస్వామి ఆలయంలో ఒక ద్వారం నిర్మించడం ద్వారా తమిళనాడుకు ఇతర రాజవంశాల సహకారిగా ఆయనను గుర్తించారు. అందులో ఆయన నాలుగు గొప్ప పేర్లను చెక్కాడు: తమిళనాడు సామ్రాజ్యాలు అవి చోళులు, పల్లవులు, పాండ్యాలు, చేరాలు. మదురై మీనాక్షి ఆలయం తూర్పు గోపురాన్ని కూడా నిర్మించాడు. తిరుమల వెంకటేశ్వర ఆలయానికి చెందిన ఆనంద నిలయం విమానం గోపురం పైన బంగారు పూతతో కలశం ఉంచాడు. సా.శ. 1263 లో ఆయన కోనేశ్వరం ఆలయ గోపురాన్ని పునరుద్ధరించాడు. ఆయన కుమారుడు వీర పాండ్యను విజయ జెండాను, కోనమలై వద్ద "ద్వి మత్స్య " చిహ్నం చిహ్నాన్ని అమర్చాడు.
పదవులు
తన పొరుగువారిని ఓడించిన సుందర పాండ్యను "ఎమ్మాండలముం కొండరులియ పాండియా", "త్రిభువన చక్రవర్తి", "పొన్వీంత పెరుమాళు", "హేమచదాన రాజా" అనే బిరుదులను స్వీకరించాడు. ఆయన కీర్తి ఆయనను "కొంగు నాడు, ఈళం జయించినవాడు; గంగా, కావేరిని జయించినవాడు; హొయసల వాన్క్విషరు; కడవ మొదటి కొప్పెరుంచింగను అధీనదారుడు; చిదంబరం వద్ద విజయ నివాళి, ధైర్య నివాళి అర్పించినవాడు; మూడు ప్రపంచాల పాలకుడు" అని ప్రశంసించాడు.
తమిళం: கொங்குஈழம் கொண்டு கொடுவடுகு கோடுஅழித்து கங்கை இருகரையும் காவிரியும் கைகொண்டு வல்லாளனை வென்று காடவனைத் திறைகொண்டு தில்லை மாநகரில் வீராபிஷேகமும் விஜயாபிஷேகமும் செய்தருளிய கோச்சடை பன்மரான திரிபுவன்ச் சக்கரவர்த்திகள் ஸ்ரீ வீரபாண்டிய தேவர்}}).
మరణం, వారసత్వం
మొదటి సుందర పాండ్యను తరువాత మొదటి మారవర్మను కులశేఖర పాండ్యను (సా.శ1268-1271) పదవీ బాధ్యత వహించాడు.
వనరులు
వర్గం:Pandyan kings వర్గం:1268 deaths వర్గం:Year of birth unknown వర్గం:13th-century Indian monarchs
యాచవరం (మనుబోలు)
గ్రామంలోని దేవాలయాలు
శ్రీ అభయాంజనేయస్వామివారి ఆలయం:- ఈ ఆలయంలో ప్రతి సంవత్సరం హనుమజ్జయంతి వేడుకలు వైభవంగా నిర్వహించెదరు.
గ్రామ విశేషాలు
యాచవరం గ్రామానికి చెందిన శ్రీ ఆలూరి రాము ఆచారి, ఏడురోజులలో, పెన్సిల్ తో, వందేమాతరం గీతాన్ని,పోస్టు కార్డుపై, ఒకవైపే, 140 దఫాలు వ్రాసి వార్తలలోకెక్కినారు. దీనిని "గిన్నెస్ బుక్ ఆఫ్ రికార్డ్స్"కు పంపించుతానని ఆయన చెప్పారు. [1]